Har du købt en lottokupon i Spar i Hjørring? Så er det nok en god ide tjekke, om det er dig, der har købt den kupon, hvor der nytårsaftensdag blev vundet en million kroner. Det var som en del af Lottos Millionærgaranti, at den heldige lottokunde blev udtrukket og nu kan skrive en ekstra million ind på kontoen. Det er sjette gang i 2022, at Hjørring får en lottomillionær, og derfor må byen komme i betragtning som værende Danmarks heldigste by. Så sent som den 25. december var der en anden hjørringenser, som blev udtrukket og vandt en million kroner. Årets største gevinst i Hjørring blev vundet for godt en måned siden, hvor syv rigtige gav en gevinst på ti millioner kroner. I 2021 fik Hjørring fire lottomillionærer.

Referat:
Nytårsaften blev ekstra glædelig hos en lottokunde i Hjørring.